
 DR 30.11.2011 

 
102 

■1910  

Jadi dalam masa dua tahun itu, daripada kilang yang kecil jadi kilang yang 
besar, ia boleh besarkan kerana ia boleh berfungsi. Ia boleh berfungsi kerana ada 
bekalan air dan tenaga elektrik. Semua ini adalah lompong-lompong di dalam undang-
undang kita yang perlu kita tutup segera kerana kita sekarang ini menanggung kos 
intangible, kos yang kita tidak nampak sebenarnya. Akhirnya kita buat kerja apa pula? 
Kita buat kerja untuk memutihkan kilang-kilang ini kerana kilang haram, hendak 
runtuhkan kerana ia sudah ada pekerja beratus-ratus orang, hendak runtuhkan kerana 
ia sudah keluar modal RM1 juta mungkin. Inilah yang ada kelompong-kelompongan 
yang ada dalam undang-undang kita.  

Seterusnya Tuan Yang di-Pertua, saya ingin mengucapkan tahniah sekiranya 
– saya tidak begitu faham betul-betul lagi tentang bagaimana pembeli boleh 
membatalkan perjanjian jual dan beli dengan pemaju, betulkah? Bolehkah, mampukah 
pemaju ini untuk membayar balik bayaran yang telah dikeluarkan oleh pembeli? Apa 
kata kalau pemaju itu sudah muflis, adakah liquidator yang kita sebut tadi yang 
mengambil alih syarikat yang telah muflis ini, akan membayar balik kepada pemaju?  

Perkara ini perlu diperincikan kerana saya tahu ramai rakyat di sana 
menunggu-nunggu, apakah-bagaimanakah mereka boleh mendapat manfaat daripada 
pindaan rang undang-undang ini. Namun saya rasa daripada pindaan ini, saya bersama 
dengan Yang Berhormat Ipoh Barat tadi yang mengatakan undang-undang ini patut 
juga sedikit sebanyak kita mesti kaji untuk bawa ke belakang, retrospektif. Ini kerana, 
daripada bacaan ini adalah untuk pemajuan-pemajuan rumah yang akan datang. Jadi 
bagaimana dengan rumah yang sedang dibina, yang prosesnya belum siap kerana 
mereka juga boleh terbengkalai sekerat jalan.  

Akhir sekali saya ingin mengatakan bahawa kita perlu ada tempoh secara 
berfasa untuk pembinaan rumah bina dan jual. Ini kerana kerajaan memberi tahun 2015 
sebagai satu tarikh untuk memulakan sistem ini tetapi kita patut memberi satu 
perancangan, satu roadmap kepada industri pemajuan rumah, bagaimana perkara ini 
akan dilaksanakan. Kita juga perlu mengkaji sebab saya sebut tentang bina dan jual ini, 
saya ingat ada pendapat yang tidak bersetuju yang mengatakan, “Oh, ini akan 
menyebabkan kos rumah meningkat kerana pemaju terpaksa menggunakan dana 
sendiri dan ia akan mengenakan kos hanya kepada pembeli.” Akan tetapi kita perlu 
tengok kepada Singapura, sudah lama menjalankan dan melaksanakan bina dan jual, 
Jepun dan banyak lagi negara seperti Thailand, Filipina pun ‘bina dan jual’. 

 Jadi kenapa, apa lainnya industri perumahan negara kita berbanding dengan 
negara lain, Tuan Yang di-Pertua, sekian terima kasih. 

 Tuan Yang di-Pertua: Yang Berhormat Batu Gajah, Yang Berhormat Balik 
Pulau, Yang Berhormat Kuala Selangor, Yang Berhormat Petaling Jaya Selatan, Yang 
Berhormat Kota Melaka. Selepas itu Menteri kalau sudah bersedia. 

 

7.14 ptg. 

 Puan Fong Po Kuan [Batu Gajah]: Terima kasih Tuan Yang di-Pertua. 
Apabila Yang Berhormat Menteri membentangkan pindaan Akta 118 tadi menyatakan 
akta ini telah dipinda lima kali dan akta ini digubal tahun 1966, dikuatkuasakan 1969 
dan pindaan terakhir adalah tahun 2007. Saya hendak tanya kementerian, berapa kali 
pindaan perlu dijalankan, sebelum benar-benar boleh memberi satu pelindungan 
kepada pembeli. Saya tidak semacam dengan Yang Berhormat Kota Raja akan bagi 
tahniah kepada kementerian. Saya rasa pindaan yang dicadangkan ini masih tidak 
akan melindungi kepentingan pembeli rumah. Yang Berhormat kata pindaan ini adalah 
untuk diperketat pemantauan dan pengawalan terhadap projek perumahan. Akan 
tetapi, saya nampak walaupun ramai yang menyebut fasal 9 berkenaan dengan 
hukuman denda tidak kurang RM250 ribu, tidak lebih daripada RM500 ribu atau penjara 
tidak lebih tiga tahun atau kedua-duanya ke atas pemaju yang tidak menyiapkan 
projeknya atau kelewatan menyiapkan projeknya melebihi enam bulan, boleh diambil 
tindakan jenayah sedemikian. 

 Saya rasa ini hanya untuk kebaikan kementerian sahaja. Bagaimana dengan 
pembeli? Pembeli masih menanggung risiko. Mereka masih belum membayar pinjaman 
bank, mereka masih belum mempunyai rumah, mereka masih perlu membayar faedah 
pinjaman mereka.  



102 #1910 Jadi dalam masa dua tahun itu, daripada kilang yang kecil jadi kilang yang besar, ia boleh besarkan kerana ia boleh berfungsi. Ia boleh berfungsi kerana ada bekalan air dan tenaga elektrik. Semua ini adalah lompong-lompong di dalam undang- undang kita yang perlu kita tutup segera kerana kita sekarang ini menanggung kos intangible, kos yang kita tidak nampak sebenarnya. Akhirnya kita buat kerja apa pula? Kita buat kerja untuk memutihkan kilang-kilang ini kerana kilang haram, hendak runtuhkan kerana ia sudah ada pekerja beratus-ratus orang, hendak runtuhkan kerana ia sudah keluar modal RM1 juta mungkin. Inilah yang ada kelompong-kelompongan yang ada dalam undang-undang kita. Seterusnya Tuan Yang di-Pertua, saya ingin mengucapkan tahniah sekiranya - saya tidak begitu faham betul-betul lagi tentang bagaimana pembeli boleh membatalkan perjanjian jual dan beli dengan pemaju, betulkah? Bolehkah, mampukah pemaju ini untuk membayar balik bayaran yang telah dikeluarkan oleh pembeli? Apa kata kalau pemaju itu sudah muflis, adakah liquidator yang kita sebut tadi yang mengambil alih syarikat yang telah muflis ini, akan membayar balik kepada pemaju? Perkara ini perlu diperincikan kerana saya tahu ramai rakyat di sana menunggu-nunggu, apakah-bagaimanakah mereka boleh mendapat manfaat daripada pindaan rang undang-undang ini. Namun saya rasa daripada pindaan ini, saya bersama dengan Yang Berhormat Ipoh Barat tadi yang mengatakan undang-undang ini patut juga sedikit sebanyak kita mesti kaji untuk bawa ke belakang, retrospektif. Ini kerana, daripada bacaan ini adalah untuk pemajuan-pemajuan rumah yang akan datang. Jadi bagaimana dengan rumah yang sedang dibina, yang prosesnya belum siap kerana mereka juga boleh terbengkalai sekerat jalan. Akhir sekali saya ingin mengatakan bahawa kita perlu ada tempoh secara berfasa untuk pembinaan rumah bina dan jual. Ini kerana kerajaan memberi tahun 2015 sebagai satu tarikh untuk memulakan sistem ini tetapi kita patut memberi satu perancangan, satu roadmap kepada industri pemajuan rumah, bagaimana perkara ini akan dilaksanakan. Kita juga perlu mengkaji sebab saya sebut tentang bina dan jual ini, saya ingat ada pendapat yang tidak bersetuju yang mengatakan, "Oh, ini akan menyebabkan kos rumah meningkat kerana pemaju terpaksa menggunakan dana sendiri dan ia akan mengenakan kos hanya kepada pembeli." Akan tetapi kita perlu tengok kepada Singapura, sudah lama menjalankan dan melaksanakan bina dan jual, Jepun dan banyak lagi negara seperti Thailand, Filipina pun 'bina dan jual'. Jadi kenapa, apa lainnya industri perumahan negara kita berbanding dengan negara lain, Tuan Yang di-Pertua, sekian terima kasih. Tuan Yang di-Pertua: Yang Berhormat Batu Gajah, Yang Berhormat Balik Pulau, Yang Berhormat Kuala Selangor, Yang Berhormat Petaling Jaya Selatan, Yang Berhormat Kota Melaka. Selepas itu Menteri kalau sudah bersedia. 7.14 ptg. Puan Fong Po Kuan [Batu Gajah]: Terima kasih Tuan Yang di-Pertua. Apabila Yang Berhormat Menteri membentangkan pindaan Akta 118 tadi menyatakan akta ini telah dipinda lima kali dan akta ini digubal tahun 1966, dikuatkuasakan 1969 dan pindaan terakhir adalah tahun 2007. Saya hendak tanya kementerian, berapa kali pindaan perlu dijalankan, sebelum benar-benar boleh memberi satu pelindungan kepada pembeli. Saya tidak semacam dengan Yang Berhormat Kota Raja akan bagi tahniah kepada kementerian. Saya rasa pindaan yang dicadangkan ini masih tidak akan melindungi kepentingan pembeli rumah. Yang Berhormat kata pindaan ini adalah untuk diperketat pemantauan dan pengawalan terhadap projek perumahan. Akan tetapi, saya nampak walaupun ramai yang menyebut fasal 9 berkenaan dengan hukuman denda tidak kurang RM250 ribu, tidak lebih daripada RM500 ribu atau penjara tidak lebih tiga tahun atau kedua-duanya ke atas pemaju yang tidak menyiapkan projeknya atau kelewatan menyiapkan projeknya melebihi enam bulan, boleh diambil tindakan jenayah sedemikian. Saya rasa ini hanya untuk kebaikan kementerian sahaja. Bagaimana dengan pembeli? Pembeli masih menanggung risiko. Mereka masih belum membayar pinjaman bank, mereka masih belum mempunyai rumah, mereka masih perlu membayar faedah pinjaman mereka.